open-index/open-wikipedia-markdown huggingface dataset:
Apollo (yhtye)

**Apollo** oli suomalainen, Helsingistä kotoisin ollut musiikkiyhtye, jonka ainoaksi jääneen albumin nimi on *[[Apollo (albumi)|Apollo]]* (1970). Synkkää, raskastempoista riffimusiikkia esittänyttä Apolloa on pidetty mahdollisesti ensimmäisenä suomalaisena heavy-yhtyeenä. Se otti musiikkiinsa vaikutteita esimerkiksi Led Zeppelinilta ja Steppenwolfilta.

Apollo perustettiin 1969, ja albumi levytettiin toukokuussa 1970, minkä jälkeen yhtye pian hajosi. Yhtyeen keikkaohjelmisto oli hard rock -vaikutteista ja sisälsi paljon Led Zeppelin -covereita, kun taas albumilla on hard rockin lisäksi pop-laulelmaa ja jazzia. *Apollo*-albumi on julkaistu CD:llä 2002. Albumin lisäksi yhtye julkaisi singlen *Pakoon maailmaa / Ohjelmoitu ihminen* (1970), jonka B-puolesta julkaistiin albumilla uudelleen sovitettu versio nimellä *Hideki Tojo 1884–1948*. 

Apollon esittämä Led Zeppelin -cover "You Shook Me" löytyy *Jee Jee Jee - Suomirockin arkistoaarteita* -albumilta.

Yhtye hajosi keväällä 1970, kun basisti Heimo Holopainen lähti suorittamaan asevelvollisuuttaan eikä hänelle löydetty sopivaa seuraajaa. Lisäksi Edward Vesala päätti myöntyä Paroni Paakkunaisen esiintuomaan ajatukseen modernisoitua kansanmusiikkia soittavasta Karelia-yhtyeestä. 
Hajoamisensa jälkeen Apollo on esiintynyt Tavastialla ainakin 3.10.2000 ja 18.3.2025.
__NOTOC__
## Jäsenet
* Harri Saksala – laulu, huuliharppu, harmonikka, lyömäsoittimet
* Eero Lupari – kitara, laulu, lyömäsoittimet
* Heimo Holopainen – basso, laulu, lyömäsoittimet
* Edward Vesala (Martti Vesala) – rummut, lyömäsoittimet, laulu

## Diskografia
*''Apollo'' (LP 1970, CD 2002)

## Lähteet

## Kirjallisuutta
* Holopainen, Heimo: *Sähköbasso - Hollen story vol. 1.* Edita 2000.

## Aiheesta muualla
*
Arkiviisu

**Arkiviisu** oli suomalainen musiikkiryhmä, joka nousi yleiseen tietoisuuteen 1970-luvulla. Ajalle tunnusomaisesti ryhmä oli osa poliittista laululiikettä, mikä näkyi myös laulujen aiheissa. Yhtye esitti omien kappaleidensa lisäksi muun muassa kisälli- ja kansanlauluja. Love Records julkaisi Arkiviisun albumin *Tomuinen tie* vuonna 1977. Kolme muuta yhtyeen kappaletta julkaistiin samana vuonna *[[Uusi Laulu 3]]* -kokoelmalla. Arkiviisu oli mukana elokuvassa *[[Kenen joukoissa seisot (elokuva)|Kenen joukoissa seisot]]* vuonna 2006.

Arkiviisu perustettiin vapun alla 1976, kun neljä aiemmin Agit-Propin kisällit -yhtyeessä vaikuttanutta muusikkoa päätti aloittaa uuden projektin. Myöhemmin yhtyeeseen liittyivät basisti Kai Pulliainen ja viulisti Pekka Heinonen. Yhtyeeseen kuuluneista Havukaisen sisaruksista Leena on luonut uraa teatteriohjaajana ja Riitta näyttelijänä. Mikko Perkoila tunnetaan laulajana ja lauluntekijänä. Hannu Raatikainen valmistui ensin luokanopettajaksi ja kävi sitten Teatterikorkeakoulun.

## Jäsenet
*Leena Havukainen
*Riitta Havukainen
*Mikko Perkoila
*Hannu Raatikainen
*Kai Pulliainen
*Pekka Heinonen

## Lähteet
*

### Viitteet

## Aiheesta muualla
* 
* Leena Virtanen: Kenen joukoissa lauloit? Helsingin Sanomat, Nyt-liite, 17.3.2006.
Gianfrancesco Pico della Mirandola

**Gianfrancesco Pico della Mirandola** (1469–1533) (myös Giovan Francesco Pico della Mirandola) oli italialainen filosofi, vähemmän kuuluisa kuin setänsä Giovanni Pico della Mirandola.  Setänsä tavoin hän omistautui filosofialle, mutta keskittyi enemmän Raamattuun ja sitä sivuaviin aiheisiin. Hän kirjoitti yksityiskohtaiset elämäkerrat sekä sedästään että Savonarolasta.

Gianfrancesco sai surmansa traagisessa perheselkkauksessa yhdessä poikansa Alberton kanssa veljenpoikansa Galoetton surmaamana.

## Lähteet
Anonyymi

**Anonyymi** ( *anōnymos* <  a privativum, kieltävä etuliite +  *onoma* 'nimi') tarkoittaa nimetöntä, nimeään ilmoittamatonta, nimeltä tuntematonta. Esimerkiksi anonyymi kirjoitus ei sisällä kirjoittajansa nimeä. **Anonyymius** (joskus **anonymiteetti** < ) tarkoittaa nimettömyyttä, nimen säilymistä salassa.

Salassa tai tuntemattomana olemista tai esiintymistä luonnehditaan myös sanalla **inkognito**. Esimerkiksi: "Hän matkusti inkognito".

* Salanimellä tai nimimerkillä eli *pseudonyymillä* esiintyvää henkilöä pidetään myös anonyymina, ellei oikeaa henkilöyttä yleisesti tunneta.
* Lääketieteellisissä potilaskertomuksissa potilaan henkilöys suojataan peitenimellä.
* Tekniikassa sanalla *anonyymi* on erityismerkityksiä: informaatiotekniikassa "anonyymi FTP" tarkoittaa FTP-tiedostonsiirtoa, jonka voi tehdä ilman käyttäjätunnusta ja salasanaa FTP-palvelimessa.

## Anonyymius ja tekijänoikeus
Suomen tekijänoikeuslain mukaan tekijällä on oikeus tekemäänsä teokseen, vaikka teoksessa ei ole hänen nimeään. Häntä edustaa julkaisija tai kustantaja, kunnes tekijännimi on tuotu esiin. Kun teoksesta valmistetaan kappale tai teos kokonaan tai osittain julkistetaan, tekijänoikeuslain mukaan sen tekijä on ilmoitettava sillä tavoin kuin hyvä tapa vaatii.

Anonyymin tekijän tekijänoikeuksista vastaa julkaisija ja  teoksen suoja-aika 70 vuotta lasketaan alkaneeksi teoksen julkaisemisvuodesta.

## Lähteet

## Kirjallisuutta
* 

## Aiheesta muualla
DHL

**DHL International GmbH** on maailmanlaajuisesti toimiva, alun perin yhdysvaltalainen, kuljetus- ja kuriiripalveluyhtiö, joka on osa saksalaista Deutsche Post -konsernia.

DHL perustettiin Yhdysvalloissa vuonna 1969. Yhtiön nimi muodostuu yrityksen kolmen perustajan sukunimien ensimmäisistä kirjaimista: Adrian **D**alsey, Larry **H**illblom ja Robert **L**ynn. DHL:n verkosto kasvoi nopeasti maailmanlaajuiseksi: toiminta Itä-Aasiassa ja Tyynenmeren alueella alkoi vuonna 1971, Euroopassa 1974, Etelä-Amerikassa 1977 sekä Lähi-idässä ja Afrikassa 1978.

Deutsche Post hankki vähemmistöosuuden DHL:stä 1998, minkä jälkeen yhteistyö yhtiöiden välillä alkoi tiivistyä. Neuvottelujen jälkeen Deutsche Post sai luvan enemmistöosuuden hankkimisesta yhtiössä vuoden 2002 alussa. Heinäkuussa 2002 Deutsche Post hankki Lufthansa Cargon 25&nbsp;%:n osuuden DHL:stä, minkä jälkeen se omisti yhtiöstä jo 75 prosenttia. DHL:stä tuli Deutsche Post -konsernin kokonaan omistama tytäryhtiö joulukuussa 2002.

## Lähteet

## Aiheesta muualla

* DHL
LT United

**LT United** on kuusihenkinen, liettualainen pop-yhtye, joka perustettiin edustamaan Liettuaa vuoden 2006 Euroviisuissa. Ryhmän perusti vuoden 2006 alussa tunnettu liettualainen rock-muusikko Andrius Mamontovas. Ryhmä koostuu kuudesta jo Liettuassa hyvin tunnetuista soololaulajasta. Mamontovasin lisäksi jäsenet ovat Marijonas Mikutavičius, Victor Diawara, Saulius Urbonavičius, Arnoldas Lukošius ja Eimantas Belickas. 

Ryhmä osallistui Liettuan esikarsintaan kappaleellaan We Are the Winners, ja se voitti esikarsinnan saaden 32 669 pistettä, melkein tuplasti enemmän kuin seuraavaksi sijoittunut Inculto. Esityksen jälkeen Liettuan presidentti, Valdas Adamkus, kutsui ryhmän esiintymään Liettuan itsenäisyyspäivänä.

Eurovision laulukilpailussa ryhmä esiintyi kahdeksantenatoista. Juuri ennen esiintymistä osa yleisöstä buuasi, koska joidenkin mielestä laulun sanat ovat liian itsekkäitä. Laulun perustana toistetaan koko ajan lausetta ’We are the winners, of Eurovision’ (Olemme Euroviisujen voittajat). Buuaus on Euroviisuissa harvinaista. Ryhmä kuitenkin sijoittui viidenneksi 163 pisteellä ja pääsi finaaliin. Osa yleisöstä buuasi jälleen, kun tieto yhtyeen läpipääsystä kerrottiin.

Finaalissa LT United esiintyi neljäntenätoista ja jälleen ryhmä sai osakseen buuausta. Lopulta LT United sijoittui kuudenneksi 162 pisteellä. Irlanti antoi Liettualle 12 pistettä eli täydet pisteet. 10 pistettä antoivat Islanti, Iso-Britannia ja Latvia, kahdeksan pistettä Viro, Suomi ja Puola. Seitsemän pistettä tuli Andorralta, Tanskalta ja Monacolta, kuusi pistettä Valko-Venäjältä, Kroatialta ja Hollannilta, viisi pistettä Norjalta, Venäjältä ja Ukrainalta, neljä pistettä Belgialta, Kyprokselta, Kreikalta, Portugalilta, Moldovalta ja Espanjalta sekä kolme pistettä Makedonialta, Israelilta, Serbia-Montenegrolta, Slovenialta ja Ruotsilta. Yksikään maa ei antanut kahta pistettä. Yhden pisteen Liettua sai Bulgarialta, Saksalta ja Maltalta sekä nolla Albanialta, Armenialta, Ranskalta, Bosnia ja Hertsegovinalta, Romanialta, Sveitsiltä ja Turkilta.

Maaliskuussa 2022 yhtye teki paluun esittäen Euroviisu-kappaleestaan muokatun version "You Are the Winners, Ukraina" Ukrainan tueksi Venäjän hyökättyä maahan.

## Lähteet
Vikajärvi

**Vikajärvi** on kylä Rovaniemellä Sodankylään johtavan valtatie 4:n  varrella. Kylässä on yli 90 taloutta ja noin 180 asukasta. Vikajärvellä on ala-aste ja kauppa. Kylä sijaitsee saman nimisen järven länsirannalla.

## Lähteet

## Kirjallisuutta
*Pirttijärvi, Aarne: *Missä Vika? : Vika-nimisen kylän historia.* Omakustanne, 2010. .
Sing Song Sisters

**Sing Song Sisters** oli suomalainen 1950-luvun lopulla toiminut laulutrio. Trion tunnetuin kappale lienee heidän versionsa *[[Nisse-polkka]]* -joululaulusta. 

Kokoonpano pysyi pitkään tuntemattomana - Gramexilla oli oma tili kappaleen tilityksiä varten odottamassa että kokoonpano selviäisi. Viihdemusiikin Ystävien Seura Ry teki tutkimuksia ja selvitti lopulta laulajien nimet.

## Kokoonpano
*Leila Sjöström
*Anita Lesch
*Eila Granberg

## Lähteet
http://www.hypermedia.fi/VYS/lauluyhtyeet.html 

## Aiheesta muualla
*
Villinki

**Villinki** () on saari Helsingin edustalla ja Helsingin kaupunginosa. Saaressa on Villingin kartano, joka erotettiin Degerön kartanon maista vuonna 1798. Sen päärakennus on 1860-luvulta. Kartanon ympärillä on vanhoja ”puupitsihuviloita” 1800- ja 1900-lukujen vaihteesta. Niistä neljäkymmentä on jäljellä. Museovirasto on luokitellut Villingin merkittäväksi kulttuurihistorialliseksi rakennusympäristöksi.

Villingin alue kuului jo keskiajalla Helsingin pitäjään. Villinge Gårds Aktiebolag -yhtiön omistaman kartanon maista erotettiin 1800-luvun lopulla, mutta varsinkin 1910-luvulla kymmenittäin pieniä tiloja helsinkiläisten kesähuvila-alueiksi. Villingin saariryhmän itäisin osa, Itä-Villinki, on Suomenlinnan linnoitusvyöhykkeeseen kuuluvana ollut valtion omistuksessa. Villinki kuului osana vuonna 1922 muodostettuun Degerön taajaväkiseen yhdyskuntaan, ja kun alue vuoden 1946 alussa liitettiin Helsinkiin suuressa alueliitoksessa, Villinki tuli muodostamaan oman kaupunginosansa. Kaupunginosaan ei ole vahvistettu asemakaavaa, vaan se on säilyttänyt huvila-asutuksen luonteensa.

Villingin nimi esiintyy vanhoissa asiakirjoissa muun muassa muodoissa Villingby (1544), Villingh (1545), Wilinge (1556) ja Willinge (1558). Axel Olof Freudenthalin mukaan nimi on *ing*-johdos muinaisruotsin sanasta *vidher* 'metsä'. Vuonna 1959 kaupunginosan suomenkieliseksi nimeksi vahvistettiin äänteelliseksi mukaelmaksi vakiintunut Villinki.  


Tiedosto:KFUM-n partiolaisia Villingissä - N181941 - hkm.HKMS000005-000011pd.jpg|KFUM:n partiolaisia Villingissä vuonna 1914.
Tiedosto:Huvila tontilla 1-698 ja -920, om - N41147 - hkm.HKMS000005-km003my8.jpg|Entinen kustantaja K.&nbsp;E. Holmin huvila, Villingin ensimmäinen kesähuvila, kuvattuna vuonna 1969.
Tiedosto:Helmi Biese Coastal cliffs at Villinki.jpg|Ajoittamaton Helmi Biesen maalaus Villingin Myrskykalliosta.


## Lähteet

## Aiheesta muualla

* Nygård Stefan. *Villinki – Saariston huvilayhteisö.* – Helsinki, 2003. –
Leiden

**Leiden** on kaupunki Alankomaiden länsiosassa, lähellä Haarlemia ja Haagia. Vuonna 2011 kaupungissa oli 117&nbsp;915 asukasta. Se on ollut yliopistokaupunki vuodesta 1575, nykyisin kaupungissa on kolme yliopistoa. Näihin kuuluu maan vanhin Leidenin yliopisto.


## Historia
Leidenissä oli roomalaisten linnoitus 300-luvulla. Keskiajalla sen nimi oli *Leithon*. 1400-luvun lopulla kaupunki alkoi vaurastua tekstiilikaupan keskuksena. Vuonna 1574 espanjalaiset piirittivät kaupunkia, joka puolustautui urhoollisesti. Kiitokseksi Vilhelm I Oranialainen perusti kaupunkiin Leidenin yliopiston seuraavana vuonna. Kaupunki oli myös keskeinen paikka, josta matkustettiin Amerikkaan.

1600-luvulla alkoi Leidenin taloudellinen alamäki tekstiiliteollisuuden näivettyessä. Vuonna 1640 kaupungissa oli yli satatuhatta asukasta, vuonna 1904 vain puolet siitä.

## Ystävyyskaupungit
Leidenillä on kuusi ystävyyskaupunkia:

*  Buffalo City
*  Juigalpa
*  Krefeld
*  Oxford
*  Toruń
*  Nagasaki

## Lähteet

## Aiheesta muualla

* Kaupungin sivusto
Kastemato

**Kastemato** eli **kasteliero** *(Lumbricus terrestris)* tarkoittaa yleisimmin suurinta Suomessa esiintyvää lajia lierojen heimon (Lumbricidae) 14 lajista. Sanalla saatetaan viitata myös muihin saman heimon lajeihin. Kasteliero on väriltään punertava ja suurehko: kastemato voi kasvaa 30&nbsp;senttiä pitkäksi.

Kastemadot elävät yleensä mullan alla, mutta tulevat sateella maan pinnalle.

Ne ovat kaksineuvoisia, eli jokaisella kastemadolla on pienestä pitäen sekä uroksen että naaraan sukupuolielimet. 

Kastematoja voi löytää kesähelteillä yli puolen metrin syvästä savimaasta. Talvisin ne todennäköisesti kaivautuvat routarajan alapuolelle.

Jostain syystä kastematoja ei esiinny kaikkialla, vaikka maatyyppi olisi silminnähden samanlaista savipitoista maata. Oletetaan, että maan happamuusarvot vaikuttaisivat. Kastemadot ovat tärkeä osa maaperän hajottajaeläimistöä. Ne hajottavat kuollutta kasviainesta mullaksi.

## Anatomia
Tyypillisesti aikuinen kastemato kasvaa 20–25 cm pitkäksi ja 1 cm leveäksi tai jopa n. 50 cm pitkäksi. Kastemadon perusmuoto on liereä. Se on jakautunut useisiin segmentteihin. Kukin segmentti on erillinen nesteen täyttämä osasto, joka ympäröi koko ruumiin pituista ruoansulatuskanavaa (suolistoa). Sukukypsillä lieroilla on ominaispiirteenä kokonaispituudesta noin kolmannekseen päästä oleva rengas, *[[klitellum]]*, jonka yläpuolella sijaitsevat sen lisääntymiselimet. Limaa erittävistä soluista tihkuu nestettä, joka suojelee kastemadon pintaa. Kaikissa lieron segmenteissä, paitsi suun ja peräaukon segmenteissä, on hyvin pieniä hiusmaisia sukasia; mato käyttää niitä siten, että ne ankkuroivat osia ruumiista maahan kastemadon liikkuessa.

## Liikkuminen
Kastemadot liikkuvat maan alla lihaskouristuksista tulevien aaltojen avulla, jotka lyhentävät ja pidentävät kastemadon vartaloa. Lyhentynyt osa lieron vartaloa on ankkuroitunut ympäröivään maaperään pienien kynsimäisten harjasten avulla, jotka ovat sijoittuneet jakautuneihin osiin pitkin lieron vartaloa. Jokaisessa kastemadon segmentissä, paitsi ensimmäisessä, viimeisessä ja klitellumissa, on epidermaalisiin kuoppiin uponneita S-muotoisia renkaita muodostavia harjaksia. Koko prosessia avustaa öljyinen ja liukas lima. Madot voivat tehdä kurinaääniä maan alla, kun niitä on häiritty.

## Lähteet

## Aiheesta muualla
* Pertti Ruohonen, Kasteliero on aika mato rakastelemaan Kymen Sanomat 11.3.2023 (alun perin 19.6.1998
* Laji.fi: Kasteliero (''Lumbricus terrestris'')
* ITIS: Lumbricus terrestris 
* UniProt, Taxonomy: Lumbricus terrestris 
* Centre for Agriculture and Biosciences International (CABI): Lumbricus terrestris
Kalpalinna

**Kalpalinna** on Hämeen Janakkalassa sijaitseva extremelajien ympärivuotinen urheilukeskus, jonka on aikoinaan alppilajeihin perustanut Eino Kalpala. Kesällä Kalpalinnassa maastopyöräilijöillä on mahdollisuus alamäkiajoon ja monipuolisiin reitteihin eri MTB-lajeissa. Toiminta on jaettu kolmelle eri nimelle; Kalpalinna Winter on talvisin toimiva laskettelukeskus, Kalpalinna Summer on kesällä toimiva urheilukeskus, jossa on muun muassa Kalpalinna Bike Park -pyöräilypuisto. Kalpalinna Caravan on ympäri vuoden toimiva asuntovaunuille tarkoitettu caravanalue. 

## Tietoja
*Rinteitä: 6
*Hissejä: 5
*Pisin rinne: Superrinne
*Jyrkin rinne: Kilparinne
*Välinevuokraamo
*Rinnekahvila
*Rinneravintola
*Suksihuolto
*Tarvikekauppa

## Historiaa
Kalpalinnassa on ollut Suomen ja Euroopan ensimmäinen lumetusjärjestelmä 1963. Kalpalinnan edeltäjään Kiianlinnaan rakennettiin Suomen ensimmäinen hiihtohissi vuonna 1950.

## Rinteet ja hissit

*Kilparinne: POMA Teleskooppihissi
*Hugonrinne: POMA Teleskooppihissi
*Yhdysrinne pohjoinen (Turisti - Hugo)
*Snowtubing rinne/ Pulkkamäki: naruhissi
*Superrinne: 2 x POMA Teleskooppihissi
*Turistirinne: POMA lastenhissi, Poma vaijerihissi
*Yhdysrinne etelä (Hugo-Street-Turisti)
*Koulurinne: POMA lastenhissi, Poma vaijerihissi
*Street/Halfpipe: Poma vaijerihissi
*Bordercross Ski&Snowboard reitti (Kilpa/Freestyle hisseille)

## MTB- ja MTB DH -reitit

Kalpalinna Bike Park reittejä, joita ylläpidetään ja kehitetään keskuksen toimesta. Reittejä tulee lisää, ja osa poistuu kauden 2019–2020 aikana.

*ADHD 
*Freestyle
*Kalkkuna 
*Sivuraide
*Sidewinder 
*Ei-linja 
*Soturi 
*Maitolaituri
*Loikkiva kameli
*Tyhjä arpa

## Aiheesta muualla
* Kalpalinnan kotisivu
Ballistiikka

**Ballistiikka** (kreikan sanasta *βάλλειν bállein* ’heittää’) on lentävien kappaleiden liikeratoja tutkiva dynamiikan sovellettu tiede. Ilmassa vapaasti etenevän kappaleen liikerata ei ole suora maan vetovoiman ja ilmanvastuksen takia. Ballistiikassa puhutaan kappaleen *lentoradasta*.

## Historia
Ensimmäisenä ammusten liikkumista tutki Niccolò Fontana Tartaglia, joka tuli 1500-luvulla tunnetuksi teoriallaan, että suurin teoreettinen kantama saadaan 45° kulmalla ammuttaessa. Tätä on myöhemmin tarkennettu ilmanvastuksella, jonka vaikutuksesta käytännössä paras kantama saavutetaan 43–44° kulmilla. Galileo Galilei osoitti 2. kesäkuuta 1638, että ammus etenee ilmattomassa huoneessa niin sanotun *ideaalisen ballistisen kaaren* paraabelin mukaan ja siihen vaikuttaa vain maan vetovoima. Jos maan vetovoimaa ei kohdistu ammukseen ollenkaan, sen *lentorata* on suora.

## Yleistä
Ballistinen kappale on kappale, joka on vapaa liikkumaan ja käyttäytymään ja joka muuttuu muodoltaan sekä ääriviivoiltaan ja pintarakenteeltaan ympäröivien olosuhteiden ja aineiden tai voimien, kuten aseen kaasupaineen, piipun/putken rihlojen, painovoiman, lämpötilan ja ilman partikkelien vaikutuksesta. 

Ballistiikka voidaan jakaa seuraaviin osa-alueisiin:
*Sisäballistiikka, joka tutkii ruudin palamista, putken sisäisen paineen muutoksia, ammuksen nopeuden muutoksia ja kiihtyvyyttä ja ammuksen kulkua ruudin palokaasun ajamana piipun, tykin tai singon tms. putken läpi.
*Väliballistiikka, joka tutkii ammuksen käyttäytymistä heti sen päästyä piipusta / putkesta ulos, kunnes kaasunpaine sen takana tasoittuu.
*Ulkoballistiikka, joka tutkii ammuksen kulkua ilmassa tai avaruudessa. Kappaleen vapaan lennon lentorataan vaikuttaa kaikkiaan ilmanvastuksen ja maan vetovoiman lisäksi ballistinen kerroin, stabiliteetti, hyrrävoima, prekessio, nutaatio, hyrräpoikkeama, Magnuksen efekti ja Poisson-efekti. Lisäksi tulee ottaa huomioon muun muassa ilmanpaine, ilman kosteus, ilman lämpötila, panoksen lämpötila, tuulen suunta ja voimakkuus ym. Esimerkiksi kiväärin luodin lähtönopeus lisääntyy tai vähenee nykyaikaisia ruuteja käytettäessä karkeasti yhden metrin sekunnissa yhden asteen lämpötilanmuutosta kohti.
*Maaliballistiikka eli terminaaliballistiikka, joka tutkii ammuksen kohdevaikutuksia ja ammusta kohteessa. Tähän liittyen haavaballistiikka tutkii projektiilin toimintaa ja vaikutuksia elävässä kudoksessa. 

Tuliaseiden ballistisia tietoja voidaan käyttää hyväksi myös rikostutkinnassa. Ballistisista tiedoista erillään tuliaseiden tutkimisessa voidaan analysoida tuliaseita, ampumatarvikkeita ja työkaluja todettaessa, onko yksittäistä tuliasetta tai työkalua käytetty rikokseen.

Ballistinen ohjus on ohjus, joka on rakennettu toimimaan pääosin ballististen lakien mukaan.

## Katso myös
* Heittoliike

## Aiheesta muualla

*Ballistic Simulator
Punakottarainen

**Punakottarainen** (*Pastor roseus*, aikaisemmin *Sturnus roseus*) on kottaraisen lähisukulainen. Euroopassa se on vähälukuinen vieras. Lajin aiempi suomenkielinen nimi on **ruusukottarainen**.

## Koko ja ulkonäkö
Punakottarainen muistuttaa muodoltaan kottaraista; sillä on terävät, kolmiomaiset siivet ja sukkulamainen ruumis. Väritykseltään vanha lintu eroaa välittömästi kottaraisesta: ruumis on vaaleanpunainen, mutta siivet, pyrstö, alaperä ja pää ovat mustat. Nuori lintu muistuttaa kottaraista, mutta on kauttaaltaan vaaleanruskea, nokka on keltainen ja ohjas on vaalea.

## Levinneisyys
Punakottarainen pesii Kaakkois-Euroopasta Aasiaan ulottuvalla vyöhykkeellä ja talvehtii Intiassa ja Kaakkois-Aasiassa. Laji ei ole kotipaikkauskollinen, vaan vaeltaa ravintotilanteen mukaan. Kantaa on vaikea arvioida. Euroopassa punakottarainen on harhailija, määrät vaihtelevat vuosittain vaelluksen voimakkuuden mukaan. Suomessa se on säännöllinen ja vuosittainen kesävieras, erityisesti kesäkuulta elokuulle. 

## Elinympäristö
Punakottaraisen elinympäristöä ovat arot, viljelysseudut ja muut avomaat.

## Lähteet

## Aiheesta muualla
*ITIS: Sturnus roseus
Tina Karol

**Tina Karol** (, alun perin **Tetjana Hryhorivna Liberman** (Тетяна Григорівна Ліберман), s. 25. tammikuuta 1985 Orotukan, Magadanin alue, Neuvostoliitto)  on ukrainalainen poplaulaja. Hän syntyi Orotukanissa Magadanin alueella Venäjän kaukoidässä, mutta muutti kuusivuotiaana Ivano-Frankivskiin Ukrainaan. Hän opiskeli musiikkipainotteisissa kouluissa.

## Ura
Tina Karol edusti Ukrainaa Euroviisuissa vuonna 2006 kappaleella ”Show Me Your Love” ja sijoittui seitsemänneksi saaden 145 pistettä.

Hänet valittiin 22. huhtikuuta 2006 Ukrainan parhaaksi naisartistiksi. Karol on myös osallistunut moniin laulukilpailuihin kotimaassaan ja muualla sekä esiintynyt musikaaleissa, näytelmissä ja televisiossa.

## Diskografia
### Albumit
* Show Me Your Love (2005)
* Notšenka (2006)
* Poljus pritjaženija (2007)

## Lähteet

## Aiheesta muualla

* 
* 
*
Verijuotikas

**Verijuotikas** eli kansanomaiselta nimeltään **iilimato** (*Hirudo medicinalis*) on verta imevä juotikaslaji. Verijuotikas on suurikokoinen, jopa yli 10&nbsp;cm pitkä. Väritykseltään se on tummanruskea.

Verijuotikas on toisinaan sekoitettu Suomessa yleiseen hevosjuotikkaaseen, joka ei ime verta. Verijuotikkaalla on selässä vaaleampaa pitkittäiskuviointia sekä oransseja ja vihertäviä laikkuja ja sen takapään imukuppi on kookas, suurempi kuin hevosjuotikkaalla. 

Verijuotikas on hävinnyt Suomesta lähes kokonaan. Suomen ympäristökeskuksen tiedossa on kymmenkunta lampea, joista on tuoreita verijuotikashavaintoja, suurin osa Lounais-Suomessa ja Ahvenanmaalla. Suomessa juotikkaiden väheneminen on yhteydessä maatalouden muutokseen. Nisäkkäiden verta ei ole lampien rantavesissä tarjolla karjan laiduntamisen vähennyttyä rannoilla.

## Hirudoterapia
Verijuotikasta on käytetty lääkinnällisiin tarkoituksiin jo antiikin ajoista lähtien. Verijuotikkaiden syljestä erittyvä hirudiini on tehokas veren hyytymistä estävä yhdiste. Hirudoterapiassa yksi juotikas imee verta noin 15 grammaa. Sen sanotaan helpottavan esimerkiksi nivelrikon oireita lievittämällä kipuja ja vähentämällä jäykkyyttä.

## Lähteet

## Aiheesta muualla
*Laji.fi: Verijuotikas (''Hirudo medicinalis'')
* Ympäristö.fi: Verijuotikas (''Hirudo medicinalis'') (pdf)
* UniProt: Taxonomy - ''Hirudo medicinalis'' 
* Global Biodiversity Information Facility (GBIF): ''Hirudo medicinalis'' 
*University of Michigan, Animal Diversity Web (ADW): Hirudo medicinalis
Mont Saint-Michelin pohjapiirustukset

**[[Mont Saint-Michel]]** on kallioinen luostarisaari, jonka luostaria ja sen juurella sijaitsevaa kylää on rakennettu kautta aikojen. Kuitenkin 1800-lopulla suositetuista korjaustöistä on tallella oheisen luostarin pohjapiirustukset sekä halkileikkauskuva.

Luostari rakennuksineen on rakennettu kalliolle, niin että korkeimmalla kohdalla sijaitsee luostarin kirkko. Kaksi muuta tasoa sijoittuvat alemmaksi rinteelle.
Jornal de Notícias

**Jornal de Notícias** on Portugalissa päivittäin ilmestyvä portugalinkielinen sanomalehti. Sen julkaisu aloitettiin Portossa vuonna 1888. Jornal de Notíciasista julkaistaan neljää painosta. Lehden päätoimittaja on Manuel Tavares.

## Aiheesta muualla
* Viralliset sivut
Marin Barleti

**Marin Barleti** (n. 1450 Shkodër – 1512 tai 1513 Rooma) oli albanialainen humanisti. 

Barleti syntyi Shkodërissa, jossa hän toimi tutkijana ja pappina. Kun hänen synnyinkaupunkinsa joutui 1470-luvun lopussa ottomaanien vallan alle, hän siirtyi Italiaan. Barleti oli osallistunut kaupungin puolustukseen tätä edeltäneissä piirityksissä vuosina 1474 ja 1478.

Barleti kirjoitti Venetsiassa Albanian kansallissankarin, Skanderbegin elämäkerran *Historia de vita et rebus gestis Scanderbegi* (1508–1511). Hänen muita kirjallisia teoksiaan ovat *De obsidione Scodransi* (”Shkodërin piiritys”) ja *Compendium vitarum ponticum et imperatorum* (”Paavien ja keisarien elämien lyhyt historia”).

Skanderbegin elämäkerta painettiin Roomassa ja se käännettiin välittömästi lukuisille kielille ja loi hänen kansainvälisen maineensa. Nykyään kirjaa säilytetään Tiranan kansalliskirjastossa. Shkodërin vanha kirjasto ja kustantamo on nimetty Barletin mukaan. 

## Lähteet
Jalokivien jäljillä

**Jalokivien jäljillä** on brittiläisen fantasiakirjailija Brian Jacquesin Redwallin taru -kirjasarjan 9. osa. Se julkaistiin suomeksi vuonna 2002.

## Juoni

Kaukana läntisellä merellä sijaitsee Sampetran saari. Saari näyttää todelliselta paratiisilta. Sitä hallitsee pelottava näätäkeisari Ublaz, jota kutsutaan myös Kiilusilmäksi hänen hypnotisoivan katseensa takia. Hänellä on apunaan atrainrotat ja varaanit. Kaappari kapteeni Conva hyökkäsi Lutran pesueen kimppuun rannikolla Kiilusilmän käskystä. Merirosvot tappoivat pesueen ja varastivat heidän aarteensa Valtameren kyyneleet eli kuusi ruusunpunaista helmeä. 

Lutran pesueesta jäi kuitenkin henkiin nuori saukkonaaras Grath Pitkänuoli, joka vannoi kostavansa kaappareille. Lumikot Harmaaviiksi ja Pystykuono varastivat helmet Convalta ja pakenivat. Harmaaviiksi tappoi Pystykuonon ja hoiperteli pahasti haavoittuneena Redwallin luostariin. Siellä hän ystävystyi orava Fermald Ikivanhan kanssa ja kuoltuaan antoi Valtameren kyyneleet hänelle. Keisari Ublaz lähetti helmiä Redwallin luostarista pelottavan varaanikenraalinsa Lask Frildurin ja hänen varaaneitaan sekä merirosvoja. Varaanit kaappasivat luostarin Isä Apotti Durralin sekä nuoren vesimyyrätytön Violan ja vaati helmiä lunnaiksi. Luostarin kronikoitsija Rollo, siilineito Villakko, oravatyttö Cracklyn ja hiiri Piknim seurasivat Fermald Ikivanhan runonmuotoiseksi kirjoittamia arvoituksia, jotka kertoivat helmien olinpaikan, vapauttaakseen apotin ja Violan. 

Tuholaiset veivät vankinsa laivalleen Aaltomadolle. Redwallin soturi Martin lähti ajamaan takaa kaappareita mukanaan jänis Rantti, pöllö Untuvasiipi sekä saukkopäällikkö Kippari. Kippari ja Untuvasiipi loukkaantuvat väijytyksessä ja palaavat luostariin. Martin ja Rantti tapaavat P.O.S.S.U.:n (Päästäisten Oma Sammalkukkametsän SissiUnioni) päästäiset ja saukko Grathin. Kaapparit lähtevät kohti Sampetraa. Viola onnistuu pakenemaan laivasta. 

Martin, Rantti, Grath ja päästäiset Polku ja Velko lähtevät ajamaan takaa merirosvoja. Matkalla he törmäävät jäävuoreen, tapaavat hylkeitä, jotka johdattavat heidät Valjumi Peräaallon hallitsemalle Melakehän saarelle. Sieltä he lähtevät mukanaan saukko Inbar Tarkkanuoli. Sampetralla on puhjennut kapina keisaria vastaan. Kapinaa johti aluksi Convan veli Barranca, mutta hänen kuoltuaan johtoon nousee kettu Rasconza. Apotin vapautusseurue saapuu Sampetran saarelle ja vapauttavat apotin. 

Keisari kuolee Korallikäärmeen puremaan. Martin ystävineen upottaa kaappareiden laivat ja pakenee laivalla, joka nimetään Merikuninkaaksi. Seurueen palattua Sammalkukkametsän seudulle siili Villakko heittää Valtameren kyyneleet mereen. Villakosta tulee luostarin abbedissa.

## Sisältö
*Ensimmäinen kirja: Kuusi kyyneltä apotille
*Toinen kirja: Soturit matkaavat länteen
*Kolmas kirja: Kyyneleet vuotavat
Redwallin luostari

**Redwallin luostari** on Redwallin taru -kirjasarjassa esiintyvä hiiriluostari, johon kirjojen tapahtumat sijoittuvat. 

Redwallin luostarin perustivat Sammalkukkametsän hiiret, mäyrät, saukot, siilit, myyrät ja muut eläimet Soturi Martinin ja abbedissa Germainen johdolla. Redwall rakennettiin punaisesta hiekkakivestä, jota saatiin luostarin lähellä olleesta louhoksesta. 

Redwallissa asuu paljon pieniä eläimiä. Redwallin luostaria johtaa joko apotti tai abbedissa, aivan kuten oikeitakin luostareita. Monessa kirjassa tuhoeläimet, kuten rotat, minkit, ketut, hillerit ja näädät yrittävät vallata Redwallia, mutta eivät onnistu.

Luostarin perustamiskirjan mukaan eläimien luostarissa tulee olla rauhaa rakastavia, vieraanvaraisia, eikä toisen eläimen henkeä saa riistää aiheettomasti. Ruoka tulee hankkia viljelemällä ja kalastamalla, ja eritoten mansikkamaat ovat suuressa suosiossa.

Luostarin muurien sisäpuolella on hedelmätarha, mansikkamaa, kaivo sekä kalaisa lampi, joten luostari on ruuan suhteen omavarainen.
Mangaka

**Mangaka** () on japania ja tarkoittaa mangataiteilijaa. Kuten *mangaa*, länsimaissa lainasanaa käytetään kuitenkin pelkästään japanilaisista manga-artisteista. Itse mangakan lisäksi mangaa piirtämässä voi olla useita apulaisia, jotka huolehtivat muun muassa rastereista ja taustoista.

Nimen *-ka* (家) pääte viittaa alan erityisosaajaan.

Apulaisten palkkaaminen edellyttää mangakalta harkintaa, sillä hän ei saa tekijänoikeustuloja tai vastaavia lehdessä julkaistusta sarjakuvasta vaan hän on julkaisevan lehden kustantamon palkkaama. Mangaka saa lehden kustantajalta maksun sivumäärän mukaan sekä mahdollisesti kertamaksun anime- tai videopelisovituksesta. Sarjakuvastaan mangaka saa suoraan tuloja mahdollisesti koottavasta tankōbon-julkaisun myynnistä. Mangaka voi myös tehdä tietoisen ratkaisun pitäytymisestä poissa valtavirrasta.

Alalla ovat yleisesti ongelmana alhaiset tulot, tiukka aikataulu ja suuri työmäärä.

Käsikirjoituksen ja piirroksen voivat tehdä eri henkilöt kuten Tsugumi Ōban käsikirjoittamassa ja Takeshi Obatan piirtämässä *[[Death Note]]* -sarjassa.

## Viihteessä
Manga-taiteilijan elämää on myös kuvattu mangassa ja animessa, kuten *[[Mangaka-san to Ashisutanto-san to]]* ja *[[Bakuman]]*.

## Katso myös
* Luettelo mangan tekijöistä

## Lähteet
Amerikantelkkä

**Amerikantelkkä** (*Bucephala islandica*), aikaisemmalta nimeltään **islannintelkkä**, on keskikokoinen sorsalintu, joka pesii suurimmiksi osin Pohjois-Amerikassa, paikoin myös Islannissa. Muualla Euroopassa se on erittäin harvinainen harhailija. Se on muuttolintu, joka muuttaa avoveden ääreen.

## Ravinto
Amerikantelkkä syö vesihyönteisiä, äyriäisiä ja lampien uposkasveja. Se hakee ruokansa lähinnä veden alta.

## Lisääntyminen
Amerikantelkkä tekee pesänsä onttoon puuhun tai maakoloon.

## Katso myös
*Telkkä

## Lähteet

## Aiheesta muualla
*
Kloriitti

**Kloriitti** tarkoittaa kahta asiaa: 
* kloriitti-ioni (ClO2-), jota esiintyy esimerkiksi valkaisuaineissa
* kloriitti, mineraali (Mg,Fe)5Al(Si3Al)O10(OH)8
Destiny’s Child

**Destiny’s Child** oli yhdysvaltalainen vuosina 1990–2005 toiminut R&B-yhtye. Se oli alun perin neljän tytön kvartetti, myöhemmin kolmen naisen trio. Kuuluisaan kokoonpanoon kuuluivat alkuperäisjäsenet Beyoncé Knowles ja Kelly Rowland sekä myöhemmin mukaan tullut Michelle Williams. Destiny’s Childin albumeja on myyty maailmanlaajuisesti yli 35 miljoonaa kappaletta.

## Historia

Yhdeksänvuotiaat ystävykset Beyoncé Knowles ja LaTavia Roberson perustivat Destiny’s Childin Houstonissa, Texasissa vuonna 1990, joskin yhtyeen nimi oli tuolloin Girls Tyme. Mukaan yhtyeeseen tuli Beyoncén lapsuudenystävä Kelly Rowland. Neljäs alkuperäisen kvartetin jäsen oli LeToya Luckett. Girls Tyme saavutti rajallista menestystä ja vuonna 1996 yhtyeen nimi vaihtui Destiny’s Childiksi. Beyoncén isän Mathew Knowlesin avittamana yhtye sai levytyssopimuksen Columbia Recordsilta. Nimi ”Destiny’s Child” () oli peräisin Raamatusta Jesajan kirjasta. Yhtyeen toinen studioalbumi *[[The Writing's on the Wall]]* julkaistiin heinäkuussa 1999 ja se oli todellinen läpimurto; ensimmäinen single ”Bills, Bills, Bills” sijoittui Billboard Hot 100 -listan ykkössijalle. Albumin muut huippusijoille päässeet kappaleet olivat ”Say My Name” ja ”Jumpin Jumpin”. *The Writing's on the Wall* on myös yhtyeen eniten myynyt albumi. Se myi maailmanlaajuisesti 13 miljoonaa kappaletta eli kahdeksankertaista platinaa ja oli yksi vuoden 2000 parhaiten myyneistä albumeista.

Yhtye oli suosionsa huipulla 2000-luvulla ja heidän kolmas studioalbuminsa *[[Survivor (Destiny’s Childin albumi)|Survivor]]* oli menestys. Albumilta ilmestyi kolme maailmanlaajuista hittiä: ”Independent Women”, nimikappale ”Survivor” ja ”Bootylicious”. Menestyksen saattelemana Destiny’s Child toimi aina vuoteen 2005, kunnes sen jäsenet lähtivät soolourilleen. 

Yhtyeeltä ilmestyi vuosina 1998–2005 seitsemän albumia ja 18 singleä.

Destiny’s Child myi aikanaan 40 miljoonaa äänitettä ja oli yksi parhaiten myyvistä naisyhtyeistä.

Destiny’s Childin jäsenten viimeisin yhteinen esiintyminen nähtiin 21. huhtikuuta 2018 Beyoncén  Coachella-festivaaleilla Kaliforniassa. Beyoncén kanssa lavalle nousivat Kelly Rowland ja Michelle Williams.

## Diskografia

## Lähteet

## Aiheesta muualla
* Yhtyeen viralliset kotisivut
* Fanisivut 
*
George Owu

**George Owu** (s. 17. kesäkuuta 1982) on ghanalainen jalkapallomaalivahti, joka on pelannut muun muassa Ghanan pääsarjan Ashanti Gold SC -joukkueessa.

Owu pelasi Ateenan olympialaisissa 2004 Ghanan jalkapallomaajoukkueessa, joka jäi turnauksessa alkulohkonsa kolmanneksi ja putosi jatkosta. Owu kuului maajoukkueeseen myös Saksan MM-kisoissa 2006 mutta jäi varamaalivahdin rooliin.

## Lähteet
Tunturi Automat

**Tunturi Automat** on Tunturipyörä Oy:n valmistama automaattivaihteinen ja keskipakokytkimellä varustettu mopomalli, jota valmistettiin vuosina 1965–1984. Tunturi Automatia kutsutaan usein myös "Pappa-Tunturiksi", ja ne saavuttavat noin 50 kilometrin tuntinopeuden. Ensimmäiset Automatit olivat väriltään grafiitinharmaita. Näkyvänä erona käsivaihteisiin verrattuna oli kromatut bensiinitankin posket. Uudemmat Automatit ovat useimmiten väriltään vihreitä, sinisiä tai punaisia. Näitä mopoja voi nähdä Lahden Radio- ja tv-museossa.
Akio Ōtsuka

**Akio Ōtsuka** (, s. 24. marraskuuta 1959 Tokio, Japani) on yksi arvostetuimmista japanilaisista ääninäyttelijöistä. Hänen isänsä on ääninäyttelijä Chikao Ōtsuka. Akio Ōtsuka on naimisissa ääninäyttelijä Yōko Soumin kanssa. Akio Ōtsuka tunnetaan kenties parhaiten Solid Snaken äänenä *[[Metal Gear Solid]]* -pelien japaninkielisissä versioissa. Muita tunnettuja tärkeitä rooleja on muun muassa Batou  *[[Ghost in the Shell]]* -sarjoista ja -elokuvista, sekä Muumilaakson tarinoita tv-sarjassa ja Muumipeikko ja pyrstötähti elokuvassa Muumipapan äänenä, hän oli Muumipappa myös Muumit Rivieralla -elokuvassa.

## Aiheesta muualla
* Voice Chasers
Emmanuel Pappoe

**Emmanuel Pappoe** (s. 3. maaliskuuta 1981) on ghanalainen jalkapalloilija. Pelipaikaltaan hän oli puolustaja.

Pappoe pelasi seuratasolla muun muassa Israelin pääsarjassa Hapoel Kfar Saban joukkueessa.

Pappoe pelasi Ghanan jalkapallomaajoukkueessa Ateenan olympialaisissa 2004, joissa Ghana jäi alkulohkonsa kolmanneksi ja putosi jatkosta. Hän kuului maajoukkueeseen myös Saksan MM-kisoissa 2006 ja pelasi ensimmäisessä alkulohko-ottelussa sekä neljännesvälierässä.

## Lähteet
Elena Risteska

**Elena Risteska** (s. 27. huhtikuuta 1986 Skopje, Jugoslavia) on pohjoismakedonialainen laulaja ja lauluntekijä. Hän edusti maataan vuoden 2006 Euroviisuissa kappaleellaan "Ninanajna". Hän sijoittui kahdenneksitoista 56 pisteellä ja on toiseksi parhaiten Kaliopin jälkeen sijoittunut Pohjois-Makedonian edustaja.

Risteskan ensimmäinen single oli "Ona drugoto", joka julkaistiin vuonna 2003 albumilla *Den i Nok*.  

Vuoden 2007 Euroviisuissa Risteska oli Pohjois-Makedonian pisteidenjulkistaja.

## Lähteet

## Aiheesta muualla
*Elenaristeska.com
*Oficjalna strona Eleny Risteski 
*Eurovision 2006.Elena's Video 
* Elena Risteska Fansite
David Hayter

**David Bryan Hayter** (s. 6. helmikuuta 1969 Santa Monica, Kalifornia, Yhdysvallat) on yhdysvaltalainen ääninäyttelijä ja elokuvakäsikirjoittaja.

## Ura
Hayterin vanhemmat olivat syntyperältään kanadalaisia. Hän aloitti näyttelemisen 1990-luvun alussa, mutta kiinnostui pian ääninäyttelemisestä ja on tehnyt muun muassa Solid Snaken ja Big Bossin ääniroolit *[[Metal Gear (pelisarja)|Metal Gear Solid]]* -sarjan pelien englanninkielisissä versioissa.

Hayter osallistui ''X-Men''-sarjan ensimmäisten elokuvien *[[X-Men (elokuva)|X-Men]]* (2000) ja *[[X-Men 2]]* (2002) käsikirjoittamiseen. Ensin mainitusta hänet palkittiin Saturn-palkinnolla vuonna 2001. Hän on käsikirjoittanut myös muun muassa elokuvat *[[Skorpionikuningas]]* (2002) ja *[[Watchmen (elokuva)|Watchmen]]* (2008).

Top of the Limit -sivusto sijoitti Hayterin syksyllä 2009 kahdeksanneksi laatimallaan kymmenen parhaan videopelien ääninäyttelijän listalla.

## Roolit

## Lähteet
* CrystAlacids: David Hayter
* CrystAlacids: Sean Barker

### Viitteet
Etsit muijaa seuraavaa

”**Etsit muijaa seuraavaa**” on Suomen ensimmäisen *[[Popstars]]*-kilpailun vuonna 2002 voittaneen Gimmel-yhtyeen debyyttisingle. Lokakuisen julkaisunsa jälkeen single myi vain muutamassa päivässä kultaa, ja platinarajakin meni rikki alle kahdessa viikossa. Single oli ensimmäisellä listaviikollaan Suomen singlelistalla ensimmäisenä. Sillä sijalla single pysyi yhtäjaksoisesti neljä viikkoa.

Kappaleen ovat Gimmelille tehneet Ilkka Vainio (salanimellä Sipi Castrén) ja Risto Asikainen. Asikainen sävelsi ja sovitti kappaleen, ja sanoitus on molempien käsialaa.

Singlellä oli myös karaokeversio kappaleesta, ja singlen sisäkannessa olivat myös kappaleen sanoitukset. Kappaleesta on tehty video, joka ei kuitenkaan sisältynyt singlelle.

Kappaleesta on myös tehty lukuisia eri versiota. Muun muassa Smurffit tekivät kappaleesta parodiaversion ”Lähdit smurffii seuraamaan” albumilleen *[[Tykkihitit Vol 11]]*. *[[Itse valtiaat|Itse valtiaiden]]* parodiaversio on puolestaan nimeltään ”Ne etsii muijaa seuraavaa” ja Ripsipiirakan on ”Etsin nuijaa seuraavaa”.

## Kokoonpano
* Susanna Korvala – laulu
* Ushma Karnani – laulu
* Jenni Vartiainen – laulu
Idännaakka

**Idännaakka** (*Coloeus dauuricus*) on naakan aasialainen lähisukulainen.

## Koko ja ulkonäkö
Linnun pituus on 33–34&nbsp;cm, siipien kärkiväli 67–74&nbsp;cm ja paino 190–220&nbsp;g. Idännaakka muistuttaa kooltaan ja muodoltaan naakkaa. Kaikissa puvuissa silmä on tumma (naakalla vaalea). Vanhan linnun niska, vatsa ja kaula ovat harmaanvalkeat. Elintavoiltaan se on naakkamainen. Sukupuolet ovat samanvärisiä. Nuori lintu on höyhenpuvultaan himmeämpi. Äänten sanotaan muistuttavan naakan ääniä, paitsi tavallinen kutsuääni muistuttaa enemmän variksen rääkäisyä kuin naakan 'kja' ääntä.

Idännaakka risteytyy joskus naakan kanssa. Risteymien määrittäminen luonnossa on lähes mahdotonta. Idännaakan biologia on huonosti tunnettu, eikä toistaiseksi ole havaittu suurtakaan eroa naakan ja idännaakan elintavoissa.

## Levinneisyys
Idännaakka pesii Kaukoidässä – Siperiassa, Mongoliassa ja Kiinassa. Lajin kanta on elinvoimainen. Se on muuttolintu, joka talvehtii Koreassa, Japanissa, Länsi-Kiinassa ja Turkmenistanissa. Euroopassa se on äärimmäisen harvinainen harhailija. Suomesta on vain yksi hyväksytty havainto ammutusta yksilöstä Uudestakaarlepyystä vuodelta 1883.

## Elinympäristö
Lehtimetsiköt, viljelysseudut, vuorenrinteet, kaupungit. Viihtyy samoissa ympäristöissä kuin naakkakin, ei kuitenkaan sulkeutuneissa metsissä.

## Lisääntyminen

Kuten naakalla. Pesii mieluiten puunkolossa mutta joskus myös puun oksalla latvuksessa.

## Ravinto
Kts. naakka

## Lähteet
Erna Siikavirta

**Erna Inari Kaarina Siikavirta ** (s. 8. lokakuuta 1977) on suomalainen pianisti. Hän on vaikuttanut monissa yhtyeissä, joista tunnetuimpana Lordi. Siikavirta soitti koskettimia myös Children of Bodomin kiertueella vuonna 1997 ja Sinergyssä 1999. Siikavirta käytti Lordissa taiteilijanimeä **Enary**, joka on muunneltu versio hänen toisesta nimestään Inarista.

Lordin jälkeen Siikavirta levytti Deathlike Silencen kanssa taiteilijanimellä **Ms. Erna**. Vuoteen 2010 asti hän soitti koskettimia Arthemesia-yhtyeessä. Työkseen Siikavirta opettaa pianon- sekä koskettimien soittoa kaikenikäisille oppilaille.

Vuonna 2021 Siikavirta liittyi doom metal -yhtye Infirmumiin.

## Enaryn esiintymisasu
Enaryn alkuperäiseksi esiintymisasuksi Lordissa luotiin vuonna 1997 ihmisen ja hirviön sekoitus, sillä hän koki ahtaan paikan kammoa koko naaman peittävässä naamiossa. Enaryn naamio oli samankaltainen Mr. Lordin kanssa siten, että Siikavirran oikeista kasvoista oli näkyvissä osa, ja hänen omat hiuksensa olivat kokonaan esillä. Myöhemmin vuonna 2002 Enaryn asuun kuuluneet nahkavaatteet korvattiin eräänlaisella haarniskalla, ja hänen hahmostaan tuli valkyria. Vuonna 2004 asuun tehtiin *[[The Monsterican Dream]]* -albumin myötä pieniä muutoksia.

## Diskografia
* Lordi: *[[Bend Over and Pray the Lord]]* (1997) – koskettimet
* Ancient Ceremony: *Fallen Angel's Symphony* (1998)
* Lordi: *[[Get Heavy]]* (2002) – koskettimet
* Lordi: *[[The Monsterican Dream]]* (2004) – koskettimet
* Lordi: *[[The Monster Show]]* (2005) – koskettimet
* Deathlike Silence: *[[Vigor Mortis]]* (2007) – koskettimet
* Infirmum: The Great Unknown (2021) – koskettimet

## Filmografia
* *[[The Kin]]* (2004) – Enary

## Lähteet
* MonsterDiscoHell.com 

### Viitteet
Moottoripyöräilyn Kiinan Grand Prix 2006

**Kiinan Grand Prix** ajettiin Shanghain radalla 14. toukokuuta 2006. Kilpailussa kilpailtiin kolmessa eri luokassa: 125cc:ssa, 250cc:ssa ja MotoGP-luokassa. 125-kuutioisten kilpailun voitti Mika Kallio, joka lähti samalla kilpailuun paalupaikalta ja ajoi nopeimman kierroksen. Saman teki Daniel Pedrosa MotoGP-luokassa. 250-kuutioisissa Hector Barbera ajoi paalupaikalta voittoon, mutta nopeimman kierroksen otti haltuunsa Andrea Dovizioso.

## Tulokset
### MotoGP
Nikkonpihta

**Nikkonpihta** eli **nikonpihta** (*Abies homolepis*) on Japanissa Honshūn ja Shikokun vuoristoissa kasvava havupuu. Se viihtyy 700–2200 metrin korkeudessa alueilla, joilla on kesäisin viileää ja kosteaa sekä talvisin paljon lunta. Nikkonpihdan runko on 30–40 metriä korkea ja halkaisijaltaan noin 1,5 metriä. Neulaset ovat 1,5–3,5 senttimetriä pitkiä ja 2–3 millimetriä paksuja. Nikkonpihdan sinipunaiset kävyt ovat puolestaan 6–12 senttimetriä pitkiä ja 3–4 senttimetriä leveitä. Noin puoli vuotta pölytyksen jälkeen kypsä käpy murenee ja vapauttaa siemenet sisältään.

Nikkonpihtaa käytetään Japanissa rakennuspuuna. Pohjois-Amerikassa ja Pohjois-Euroopassa sitä pidetään koristekasvina. Suomessa sen talvenkestävyys on heikko

## Lähteet

## Aiheesta muualla
* United States Department of Agriculture (USDA): ''Abies homolepis''
Aarnihokko

**Aarnihokko** (*Crax rubra*) on suurikokoinen keskiamerikkalainen kanalintu, joka on suosittu riistalintu. 

## Koko ja ulkonäkö

Aarnihokko voi kasvaa lähes metrin pituiseksi, ja se onkin sukunsa suurin lintu. Koiras painaa 4,3–4,8 kg, mutta naaras on pienempi painaen puoli kilogrammaa vähemmän. Aarnihokon vartalo on ruskeansävyinen. Yleissävyltään mustassa päässä ja pyrstössä on valkeita pilkkuja ja raitoja. Päälaella on ”irokeesikampausta” muistuttava pörheiden höyhenten muodostama harja. Vanhin vankeudessa elänyt aarnihokko kuoli 24-vuotiaana.

Lajin kuvaili tieteelle ja nimesi Carl von Linné 1758.

## Levinneisyys
Aarnihokkoja tavataan Meksikosta Ecuadoriin ulottuvalla alueella, missä se asuu etupäässä sademetsissä. 

Lajin kannaksi arvioidaan noin 50&nbsp;000 yksilöä. Metsästyksen ja elinalueiden häviämisen takia lajin kanta on pienentynyt. Kansainvälinen luonnonsuojeluliitto IUCN on luokitellut aarnihokon vaarantuneeksi lajiksi pienentyneen kannan takia.

## Lisääntyminen
Aarnihokon pesä on puussa vaihtelevalla korkeudella. Naaras munii kaksi suurta munaa, joita se hautoo runsaan kuukauden. Poikaset lähtevät pesästä pieninä ja oppivat lentämään kolmiviikkoisina.

## Ravinto
Aarnihokko syö hedelmiä, hyönteisiä ja matoja.

## Lähteet

## Aiheesta muualla

* Tuomas Seimolan aarnihokkokuvia
Nonstop (yhtye)

**Nonstop** on portugalilainen pop-yhtye. Se syntyi Popstars-ohjelmassa vuonna 2001. Yhtyeen ensimmäinen single oli "Ao Limite Eu Vou".

Nonstop edusti Portugalia vuoden 2006 Euroviisuissa kappaleellaan *[[Coisas de nada]]*, mutta ei edennyt semifinaalia pidemmälle.

## Kokoonpano
### Nykyiset jäsenet
* Rita Reis (s. 19. lokakuuta 1982)
* Kátia Moreira (s. 22. marraskuuta 1980) 
* Andrea Soares (s. 1. tammikuuta 1982)
* Liliana Almeida (s. 10. maaliskuuta 1983)

### Entiset jäsenet
* Fátima Sousa

## Diskografia
### Albumit
* *Nonstop* (2001)
* *Tudo Vai Mudar* (2004) 

## Lähteet

## Aiheesta muualla
* Nonstop
Amerikanjassana

**Amerikanjassana** (*Jacana spinosa*) on keskiamerikkalainen kahlaajalintu. Carl von Linné kuvaili sen holotyypin läntisestä Panamasta 1758. Siitä tunnetaan kolme alalajia.

## Ulkonäkö
Jassanoilla on suuret jalat joiden avulla ne voivat kävellä kelluvien kasvien päällä. Amerikanjassana kasvaa 24 cm:n mittaiseksi. Sukupuolet ovat samannäköiset, mutta naaras on koirasta hieman kookkaampi.

## Levinneisyys
Amerikanjassanaa tavataan alueella joka ulottuu Meksikosta Panaman länsiosiin, Kuubaan Jamaikalle ja Hispaniolaan.

## Lisääntyminen
Amerikanjassana tekee neljä ruskeaa mustapilkkuista munaa kuivista vesikasveista löyhästi aseteltuun kelluvaan pesään. Naaraan reviiri kattaa neljä koiraan reviiriä, joissa kullakin on oma pesänsä, missä ne hautovat ja huolehtivat poikasistaan.

## Lähteet

* Harrison G. & Greensmith A., Koko maailman linnut, Helsinki media 1995, 416 s.

## Aiheesta muualla
*ITIS: Jacana spinosa
Pientä puhetta

**Pientä puhetta** on Suurlähettiläiden vuonna 1995 julkaistu albumi, josta tutuimmat kappaleet ovat 'Kuka pysäyttäisi kellot', 'Pientä puhetta' ja 'Uudestaan'.

## Kappaleet
#
#
#
#
#
#
#
#
#
#
#
#

## Lähteet

## Aiheesta muualla
* Pientä puhetta discogs.com -sivustolla
Operaatio Crossroads

**Operaatio Crossroads** (suom. *Operaatio Tienristeys*) oli Yhdysvaltain laivaston ydinaseiden koesarja kesällä 1946 Bikinin atollilla, joka on osa Marshallinsaaria. Sarja koostui kahdesta koeräjäytyksestä. Kumpikin pommi vastasi voimakkuudeltaan 22–23 kilotonnia TNT:tä: *Able* (itse pommi nimetty * Gilda*ksi) räjäytettiin 158 metrin korkeudessa 1. heinäkuuta 1946, *Baker* (itse pommi nimetty *Helen of Bikini*ksi) räjäytettiin 27 metriä merenpinnan alapuolella 25. heinäkuuta 1946. Ydinkokeiden ylin päällikkö eli komentaja oli vara-amiraali W.H.P. Blandy.

Kolmas suunniteltu pommi, *Charlie*, jätettiin räjäyttämättä sen jälkeen, kun *Bakerin* jälkeen esiintyi enemmän ionisoivaa säteilyä kuin oli arvioitu. Crossroadsin testipommit olivat Yhdysvaltain neljäs ja viides ydinräjäytys (seuraten Trinity-koetta sekä Hiroshiman ja Nagasakin ydinpommeja). Operaatio Crossroads oli ensimmäinen Marshallinsaarilla pidetty ydinasekokeilu ja ensimmäinen, joka ilmoitettiin julkisuuteen etukäteen.

Ilmassa räjäytetty *Able* tuhosi Bikinin atollin lähes kokonaan. Pommin teho oli sama kuin *Trinityssä*. Ennen lopullista pommiin sijoittamista fissiili Pu-239-materiaali oli surmannut kaksi Los Alamosin nuorta tutkijaa: tohtori Louis A. Slotinin ja Harry K. Daghlianin mutta eri tilanteissa. Daghlianin menehtymisestä säteilysairauteen on olemassa erittäin tarkka kuvaus. Tapaturmia tapahtuikin siis kaksi, jotka liittyivät tähän samaan fissiiliin pommiytimeen, josta käytettiin nimeä *Rufus*, jota ei kuitenkaan oltu käytetty Bikinin atollilla. Tuo ydin hajotettiin ja käytettiin myöhemmissä ydinkokeissa. Aines oli tullut tällöin tapaturmaisesti ylikriittiseksi eli fissoituvaksi. Pommin ydin saikin tästä lempinimen *Demon Core* (suom. *Paholaisydin*). Noiden kahden ydinkokeen aikaan, oli Norris E. Bradbury jo Los Alamosin ydinlaboratorioitten päällikkö.

Itse "vahinkopommin" ydin "Rufus" eli "Demon Core" sulatettiin uudestaan jatkokäyttöön, eikä sitä sellaisenaan käytetty enää ydinräjähteenä millään tavoin.

Kolme Hiroshimaan ja Nagasakiin liitettyä lentäjää, Theodore J. Van Kirk, Charles Sweeney sekä Claude R. Eatherly, liittyivät Operaatio Crossroadsiin. *Able*-testin pommin pudottanut B-29 Superfortress oli entinen #90, lempinimeltä *[[Big Stink]]* (suom. *Suuri löyhkä*). Koneen nimeksi oli muutettu *Dave’s Dream*. Nimenmuutos tehtiin New Mexicossa lähellä Albuquerqueta lento-onnettomuudessa 7. maaliskuuta 1946 kuolleen pomminpudottajan, kapteeni David Semplen muiston mukaisesti. 

## Lähteet
*Herlin, Hans: *Hiroshiman lentäjät*, 1961, Gummerus, Jyväskylä. Alkuteos saksaksi 1960.
* 
* 
* 
* 
* 
* 

### Viitteet

## Aiheesta muualla